पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रफ्तार कम नहीं होने की वजह से लॉकडाउन की अवधि एक बार फिर जिला प्रशासन ने बढ़ा दी है। राज्य शासन द्वारा दिए गए निर्देश के बाद लॉकडाउन अगले 10 दिन के लिए और बढ़ाया गया है। 6 मई सुबह 6 बजे लॉकडाउन खत्म होने वाला था लेकिन अब यह 15 मई की रात 12 बजे खत्म होगा।
हालांकि इस लॉकडाउन में कुछ और छूट दी गई है जैसे कि टोकन प्रणाली से जमीन मकानों की रजिस्ट्री हो सकेगी। पेट्रोल पंपों को प्रतिबंध से मुक्त कर दिया गया है। यानी वहां से अब सभी को पेट्रोल व डीजल मिल सकेगा। कृषि सेवा केंद्र, कृषि मशीनरी की दुकानें सुबह 7 बजे से दोपहर 2 बजे तक खोले जा सकेंगे। एसी, कूलर व पंखों की दुकानें नहीं खुलेंगी पर होम डिलीवरी होगी। एसी, कूलर के मैकेनिक सुबह 7 बजे से दोपहर 2 बजे तक मरम्मत कर सकेंगे वहीं इसी समय तक मरम्मत की दुकानें भी खोली जा सकेगी।
फल,सब्जी, किराना, अंडा, मछली ग्रॉसरी आदि की होम डिलीवरी की छूट 2 घंटे और बढ़ा दी गई है यानी 6 मई से सुबह 7 बजे से लेकर दोपहर 12 बजे की बजाय दोपहर 2 बजे तक होम डिलीवरी हो सकेगी। बैंक और पोस्ट ऑफिस 50 फीसदी कर्मचारियों के साथ काम कर सकेंगे। अब तक बैंकों को सुबह 10 से 1 बजे तक खोलने की छूट दी गई थी। बता दें कि जिले इस साल 14 अप्रैल से लॉकडाउन लगाया गया। यानी लॉकडाउन लगे 21 दिन हो चुके हैं। अब अगले 10 दिन और कुछ छूट के साथ लॉकडाउन जारी रहेगा।
ये नई छूट
20 दिनों से जारी लॉकडाउन में रोजाना 75 लाख की रजिस्ट्री प्रभावित
14 अप्रैल से जारी लॉकडाउन में पिछले 20 दिनों के दौरान जिला पंजीयक कार्यालय में रोजाना 75 लाख रुपए की रजिस्ट्री प्रभावित हो रही है। पिछले वर्ष कोरोना संक्रमण में जारी लॉकडाउन के दौरान शर्तों के साथ रजिस्ट्री प्रक्रिया चालू थी लेकिन इस साल फिलहाल ऐसा कोई आदेश नहीं आया है। जिला पंजीयक अधिकारी उषा साहू ने बताया कि शासन स्तर पर अभी तक ऐसा कोई अधिकृत निर्देश नहीं आए हैं जिससे कि तय मापदंडों के अनुसार रजिस्ट्री प्रक्रिया शुरू की जा सके। पिछले 20 दिनों में रोजाना 75 लाख रुपए के हिसाब से अब तक 15 करोड़ रुपए का राजस्व का नुकसान हो चुका है। कोरोना संक्रमण के बढ़ते मामलों की वजह से इस बार सभी सरकारी विभागों को बंद किया गया है ताकि संक्रमण का प्रसार होने से रोका जा सके।
ये पहले की तरह प्रतिबंधित
ये पहले की तरह ही रहेगी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn